Iruḥ urgaz, icerref iffan-nni lameεna xelfen-d uγalen-d xiṛ n zik. Tuγal tenna-as daγen ad yuγal ad ten yeqleε, argaz niqal yugi, yenna-as: «Anef-asen a tameṭṭut ur tesεiḍ deg acu i aγḍuṛṛen !.». Nettat tugi tenna-as ala tukksa ara tt-wakksen. Lameεna xas akken yuγ-as awal, iffan ttuγalen-d xir n zik. Tuγal tmeṭṭut tenna-as i urgaz-is: « Ilaq, abrid-agi ad tṛuḥeḍ ad tentmesxeḍ.». Argaz akken iṛuh ad ten-yemmsex dγa yettewwet-d di tmeqbert, yemmut γef uẓekka n tmeṭṭut-is.Arrac igujilen qqimen-d γer yambabat- sen tesserwa-asen lemṛaṛ. Aqcic, tefka-t γer yiwet n taddart tebεed, ad ikes lmal i ccix n taddart-nni. Ma d taqcict teggra-d γur-s am txeddamt-is.